Miestne zastupiteľstvo mestskej časti Bratislava-Petržalka

Materiál na rokovanie miestneho
zastupiteľstva dňa 3. februára 2009

Materiál číslo:  291/2009

K bodu: Správa miestneho kontrolóra o výsledkoch kontrolnej činnosti za rok 2008

                   

                  

     
                                  
Predkladá:                                                                             Návrh uznesenia:

Ing. Miroslav Skovajsa                                                         Miestne zastupiteľstvo 
miestny kontrolór                                                                  mestskej časti Bratislava-Petržalka

                                                                                               b e r i e   n a   v e d o m i e :

     Správu miestneho kontrolóra 
     o výsledkoch kontrolnej činnosti 
     za rok 2008  

Miestny kontrolór mestskej časti Bratislava-Petržalka

SPRÁVA
o kontrolnej činnosti za rok 2008  

Podľa § 18f, ods. 1, písm. e, zákona č. 369/1990 Zb., o obecnom zriadení v znení neskorších zmien a doplnkov predkladám Miestnemu zastupiteľstvu mestskej časti Bratislava-Petržalka „Správu miestneho kontrolóra o výsledkoch kontrolnej činnosti za rok 2008“.
 Zameranie kontrolnej činnosti útvaru miestneho kontrolóra na rok 2008 bolo schválené uznesením Miestneho zastupiteľstva mestskej časti Bratislava-Petržalka č. 137/2007 zo dňa 18. decembra 2007 na obdobie od 1. januára 2008 do 30. júna 2008 a č. 218/2008 zo dňa 1. júla 2008 na obdobie od 1. júla 2008 do 31. decembra 2008. 
V súlade s ustanovením § 18d, ods. 2, písm. b, zákona SNR č. 369/1990 Zb., o obecnom zriadení, v znení neskorších zmien a doplnkov, so schváleným „Plánom kontrolnej činnosti útvaru miestneho kontrolóra mestskej časti Bratislava – Petržalka na obdobie od 1. januára 2008 do 30. júna 2008 a Plánom kontrolnej činnosti útvaru miestneho kontrolóra mestskej časti Bratislava – Petržalka na obdobie od 1. júla 2008 do 31. decembra 2008“ a na základe uznesení Miestneho zastupiteľstva mestskej časti Bratislava-Petržalka boli v roku 2008 útvarom miestneho kontrolóra vykonané:

Kontrola hospodárenia vo vybraných základných a materských školách v Mestskej časti Bratislava-Petržalka

Na základe „Príkazu miestneho kontrolóra č. 3/2008 zo dňa 18. februára 2008“ bola v čase od 18. februára 2008 do 10. marca 2008 vykonaná kontrola hospodárenia Materskej školy Bradáčova č. 4, Bratislava za obdobie roku 2007.  
Cieľom kontroly bolo zistiť, či jednotliví zodpovední zamestnanci materskej školy postupovali pri hospodárení v kontrolovanom období v súlade s platnými všeobecne záväznými právnymi predpismi,  internými normatívnymi aktami zriaďovateľa a usmerneniami  Strediska služieb školám a školským zariadeniam Petržalka.
Pri vykonanej kontrole neboli zistené závažné nedostatky vecného charakteru, až na tri faktúry vystavené obchodnou spoločnosťou Metro za nákup čistiacich prostriedkov, ktoré nespĺňali formálne náležitosti účtovných dokladov v zmysle ustanovenia § 10 zákona č. 431/2002 Z.z. o účtovníctve, pretože riaditeľka materskej školy pri úhrade faktúr použila omylom nákupnú kartu vystavenú na jej súkromnú firmu, a nie kartu materskej školy.
Z vykonanej kontroly bol vyhotovený protokol, ktorý bol prerokovaný so zodpovednými zamestnancami školy a Strediska služieb školám a školským zariadeniam Petržalka. V zmysle záverov prerokovania protokolu prijal riaditeľ Strediska služieb školám a školským zariadeniam Petržalka v súčinnosti s riaditeľkou Materskej školy Bradáčova č. 4, Bratislava, tri opatrenia na odstránenie a nápravu zistených nedostatkov. 
Správa z kontroly hospodárenia Materskej školy Bradáčova č. 4, Bratislava za obdobie roka 2007 bola predložená na rokovanie Miestneho zastupiteľstva  mestskej časti Bratislava-Petržalka dňa 6. mája 2008, ako materiál číslo 162/2008. 

Na základe „Príkazu miestneho kontrolóra č. 5/2008 zo dňa 31. marca 2008“ bola v čase od 2. apríla 2008 do 18. apríla 2008 vykonaná kontrola hospodárenia Materskej školy Holíčska č. 30, Bratislava za obdobie roku 2007.  
Cieľom kontroly bolo zistiť, či jednotliví zodpovední zamestnanci materskej školy postupovali pri hospodárení v kontrolovanom období v súlade s platnými všeobecne záväznými právnymi predpismi,  internými normatívnymi aktami zriaďovateľa a usmerneniami  Strediska služieb školám a školským zariadeniam Petržalka.
Vykonanou kontrolou nebolo zistené porušenie zákona, všeobecne záväzných právnych predpisov, interných normatívnych aktov zriaďovateľa a Strediska služieb školám a školským zariadeniam Petržalka, alebo uznesení zastupiteľstva a vzhľadom na túto skutočnosť bol z kontroly vyhotovený záznam.
Správa z kontroly hospodárenia Materskej školy Holíčska č. 30, Bratislava za obdobie roku 2007 bola predložená na rokovanie Miestneho zastupiteľstva mestskej časti Bratislava-Petržalka dňa 3. júna 2008, ako materiál číslo 179/2008. 

Na základe „Príkazu miestneho kontrolóra č. 16/2008 zo dňa 27. októbra 2008“ bola v čase od 29. októbra 2008 do 21. novembra 2008 vykonaná kontrola hospodárenia Materskej školy Gessayova č. 31, Bratislava za obdobie roku 2007 a I. polroku 2008.  
Cieľom kontroly bolo zistiť, či jednotliví zodpovední zamestnanci materskej školy postupovali pri hospodárení v kontrolovanom období v súlade s platnými všeobecne záväznými právnymi predpismi,  internými normatívnymi aktami zriaďovateľa a usmerneniami  Strediska služieb školám a školským zariadeniam Petržalka.
Pri vykonanej kontrole neboli zistené závažné nedostatky vecného charakteru, až na tri faktúry vystavené obchodnou spoločnosťou Metro za nákup čistiacich prostriedkov, ktoré nespĺňali formálne náležitosti účtovných dokladov v zmysle ustanovenia § 10 zákona č. 431/2002 Z.z. o účtovníctve, pretože riaditeľka materskej školy pri úhrade faktúr použila  nákupnú kartu vystavenú na jedného z rodičov.
Z vykonanej kontroly bol vyhotovený protokol, ktorý bol prerokovaný so zodpovednými zamestnancami školy. Vzhľadom na skutočnosť, že v súvislosti s kontrolou hospodárenia vykonanou v Materskej škole Bradáčova č. 4, Bratislava prijal riaditeľ Strediska služieb školám a školským zariadeniam Petržalka tri opatrenia na odstránenie a nápravu zistených nedostatkov formou Príkazu riaditeľa s účinnosťou pre všetky preddávkové zariadenia strediska služieb od 10. apríla 2008 a pri kontrole v Materskej škole Gessayova č. 31, Bratislava boli zistené rovnaké nedostatky, ktoré vznikli v  období roku 2007 t.j. pred účinnosťou tohto príkazu a preto so záverov kontroly neboli prijaté ďalšie opatrenia na odstránenie zistených nedostatkov . 
Správa z kontroly hospodárenia Materskej školy Gessayova č. 31, Bratislava za obdobie roka 2007 a I. polroku 2008 bola predložená na rokovanie Miestneho zastupiteľstva mestskej časti Bratislava-Petržalka, 3. februára 2009, ako materiál číslo 289/2009. 

Kontrola plnenia opatrení prijatých jednotlivými subjektami na odstránenie nedostatkov zistených útvarom miestneho kontrolóra pri predchádzajúcich kontrolách

Na základe „Príkazu miestneho kontrolóra č. 1/2008 zo dňa 7. januára 2008“  bola v čase od 8. januára 2008 do 25. januára 2008 vykonaná kontrola plnenia opatrení na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Lachova 
č. 1, Bratislava.
Cieľom vykonanej kontroly bolo zistiť, či v Základnej škole Lachova č. 1, Bratislava splnili prijaté opatrenia na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami vykonanej v čase od 30. októbra 2006 do 20. decembra 2006.
Vykonanou kontrolou bolo zistené, že všetky prijaté opatrenia boli splnené v termínoch stanovených riaditeľom Základnej školy Lachova č. 1, Bratislava a opatrenia trvalého charakteru sú priebežne plnené, tak ako je to uvedené v  „Správa o plnení opatrení  prijatých na odstránenie zistených nedostatkov pri kontrole hospodárenia s majetkom a finančnými prostriedkami v Základnej škole Lachova č. 1, Bratislava" ktorú dňa 29. júla 2007 doručil riaditeľ základnej školy miestnemu kontrolórovi Mestskej časti Bratislava-Petržalka.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z kontroly plnenia opatrení na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Lachova č. 1, Bratislava bola predložená na rokovanie Miestneho zastupiteľstva  mestskej časti Bratislava-Petržalka dňa 4. marca 2008 ako materiál číslo 139/2008.

Na základe „Príkazu miestneho kontrolóra č. 11/2008 zo dňa 7. júla 2008“  bola v čase od 7. júla 2008 do 31. júla 2008 vykonaná kontrola plnenia opatrení na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava.
Cieľom vykonanej kontroly bolo zistiť, či v Základnej škole Černyševského č. 8, Bratislava splnili prijaté opatrenia na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami vykonanej v čase od 01.03.2007 do 28.03.2007 a v čase od 15.05.2007 do 23.05.2007. 
Vykonanou kontrolou bolo zistené, že všetky prijaté opatrenia boli splnené v termínoch stanovených riaditeľkou Základnej školy Černyševského č. 8, Bratislava a opatrenia trvalého charakteru sú priebežne plnené, tak ako je to uvedené v dokumente č. 571/20087 „Správa o plnení prijatých opatrení" ktorý dňa 22. októbra 2007 zaslala riaditeľka základnej školy miestnemu kontrolórovi Mestskej časti Bratislava-Petržalka.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z kontroly plnenia opatrení na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava bola predložená na rokovanie Miestneho zastupiteľstva  mestskej časti Bratislava-Petržalka 30. septembra 2008, ako materiál číslo 222/2008.

Kontrola vybavovania požiadaviek a zabezpečenia technického stavu Základnej školy Dudova č. 2, Bratislava

Na základe „Príkazu  miestneho kontrolóra č. 2/2008 zo dňa 25. januára 2008“ bola v čase od 28. januára 2008 do 12. februára 2008 vykonaná kontrola  vybavovania požiadaviek a zabezpečenia technického stavu Základnej školy Dudova č. 2, Bratislava za obdobie roku 2006 a 2007. 
Cieľom kontroly bolo zistiť, ako postupovali dotknuté subjekty zodpovedné za odstránenie nedostatkov z hygienickej kontroly  pri vybavovaní požiadaviek na zabezpečenie technického stavu základnej školy.
Vykonanou kontrolou vybavovania požiadaviek a zabezpečenia technického stavu Základnej školy Dudova č. 2, Bratislava za obdobie roku 2006 a 2007 bolo zistené, že dotknuté subjekty, zodpovedné za odstránenie nedostatkov z hygienickej kontroly, postupovali pri zabezpečení rekonštrukcie elektroinštalácie,  funkčnosti osvetľovacích telies a obnovy poškodenej maľovky v učebniach rutinne, ale v súlade s internými normami Mestskej časti Bratislava-Petržalka. Žiadny z nich však nevyvinul zvláštnu iniciatívu a ani sa nepokúsil  prijať neštandardné opatrenia na odstránenie hygienických nedostatkov v pôvodne stanovenom termíne. V základnej škole boli vytvorené podmienky na to, aby nedostatky z hygienickej kontroly boli odstránené v náhradnom termíne, t.j. do 2. septembra 2008 tak, ako to vo svojom rozhodnutí stanovil Úrad verejného zdravotníctva Bratislava.    
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z kontroly vybavovania požiadaviek a zabezpečenia technického stavu Základnej školy Dudova č. 2, Bratislava za obdobie roku 2006 a 2007 bola predložená na rokovanie Miestneho zastupiteľstva mestskej časti Bratislava-Petržalka dňa 1. apríla 2008, ako materiál číslo 150/2008.

Tematická kontrola najdôležitejších povinností vyplývajúcich účtovným jednotkám z prechodu na novú metodiku účtovania v súlade s Medzinárodnými účtovnými štandardami pre verejný sektor 

Na základe „Príkazu miestneho kontrolóra č. 6/2008 zo dňa 17. apríla 2008“ bola v čase od 21. apríla 2008 do 30. apríla 2008 vykonaná kontrola najdôležitejších povinností vyplývajúcich účtovným jednotkám z prechodu na novú metodiku účtovania od 1.1. 2008 v súlade s Medzinárodnými účtovnými štandardami pre verejný sektor v rozpočtovej organizácii Základná škola Pankúchova č. 4, Bratislava.
Cieľom kontroly bolo zistiť, či organizácia vykonala všetky povinnosti vyplývajúce z prechodu na novú metodiku účtovania od 1.1.2008 a to v súlade so zákonom NR SR č. 198/2007 Z.z., ktorým sa mení a dopĺňa zákon o účtovníctve v znení neskorších predpisov a Opatrením Ministerstva financií SR č. MF/16786/2007-31 z  8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, ktoré nadobudlo účinnosť 1. januára 2008. 
Pri výkone tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor, v rozpočtovej organizácii  Základná škola Pankúchova č. 4, Bratislava, bolo zistené, že jednotliví zodpovední zamestnanci školy vykonali pri záverečných účtovných operáciách k 31.12.2007 a vytvorení „prevodového mostíku“ účtovania k 1. januáru 2008  všetky najdôležitejšie povinnosti, ktoré vyplynuli účtovnej jednotke z prechodu na novú metodiku účtovania v súlade s legislatívnou úpravou platnou pre oblasť účtovníctva  a výkazníctva vo verejnom sektore od 1. januára 2008..
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1. 2008 v súlade s Medzinárodnými účtovnými štandardami pre verejný sektor v rozpočtovej organizácii Základná škola Pankúchova č. 4, Bratislava bola predložená na rokovanie Miestneho zastupiteľstva  mestskej časti Bratislava-Petržalka 1. júla 2008, ako materiál číslo 192/2008.

Na základe „Príkazu miestneho kontrolóra č. 4/2008 zo dňa 3. marca 2008“ bola v čase od 6. marca 2008 do 20. marca 2008 vykonaná kontrola najdôležitejších povinností vyplývajúcich účtovným jednotkám z prechodu na novú metodiku účtovania od 1.1. 2008 v súlade s Medzinárodnými účtovnými štandardami pre verejný sektor v príspevkovej organizácii Miestny podnik verejnoprospešných služieb Petržalka, Čapajevova č. 6, Bratislava.
Cieľom kontroly bolo zistiť, či organizácia vykonala všetky povinnosti vyplývajúce z prechodu na novú metodiku účtovania od 1.1.2008 a to v súlade so zákonom NRSR 
č. 198/2007 Z.z., ktorým sa mení a dopĺňa zákon o účtovníctve v znení neskorších predpisov a Opatrením Ministerstva financií SR č. MF/16786/2007-31 z  8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, ktoré nadobudlo účinnosť 1. januára 2008. 
Pri výkone tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor, v príspevkovej  organizácii Miestny podnik verejnoprospešných služieb Petržalka, Čapajevova č. 6, Bratislava.,  bolo zistené, že jednotliví zodpovední zamestnanci organizácie vykonali pri záverečných účtovných operáciách k 31.12.2007 a vytvorení „prevodového mostíku“ účtovania k 1. januáru 2008  všetky najdôležitejšie povinnosti, ktoré vyplynuli účtovnej jednotke z prechodu na novú metodiku účtovania v súlade s legislatívnou úpravou platnou pre oblasť účtovníctva  a výkazníctva vo verejnom sektore od 1. januára 2008.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1. 2008 v súlade s Medzinárodnými účtovnými štandardami pre verejný sektor v príspevkovej  organizácii Miestny podnik verejnoprospešných služieb Petržalka, Čapajevova č. 6, Bratislava bola predložená na rokovanie Miestneho zastupiteľstva mestskej časti Bratislava-Petržalka dňa 6. mája 2008, ako materiál číslo 163/2008.

Kontrola správnosti ročnej účtovnej závierky za rok 2007 vo vybranej organizácii v zriaďovateľskej pôsobnosti Mestskej časti Bratislava-Petržalka

Na základe „Príkazu miestneho kontrolóra č. 8/2008 zo dňa 26. mája 2008“ bola v čase od 28. mája 2008 do 23. júna 2008 vykonaná kontrola správnosti ročnej účtovnej závierky za rok 2007 v Kultúrnych zariadeniach Petržalky, Rovniankova č. 3, Bratislava.
Cieľom kontroly bolo zistiť správnosť vyhotovenia ročnej účtovnej závierky za rok 2007 v súlade s príslušnými ustanoveniami zákona č. 431/2002 Z.z., o účtovníctve v znení neskorších zmien a doplnkov a ďalších súvisiacich predpisov. 
Pri kontrole správnosti ročnej účtovnej závierky za rok 2007 v Kultúrnych zariadeniach Petržalky boli zistené nedostatky:
-	nedodržanie ustanovení § 10 zákona č. 431/2002 Z.z. o účtovníctve  (mzdy za 12/2007) 
-	nedôsledne a neúplne vykonaná inventarizácia k 31.12.2007
-	nedodržanie ustanovení § 30 zákona č. 431/2002 Z.z. (chýbajúce inventúrne súpisy, nezaúčtovaný stav pohonných hmôt)
-	nedodržania ustanovenia § 29 ods. 3 zákona č. 431/2002 Z.z. o účtovníctve (inventarizácia peňažných prostriedkov v hotovosti najmenej štyrikrát za účtovné obdobie)
-	nevykonanie dokladovej inventarizácie pohľadávok a záväzkov
-	realizácia medzipoložkového presunu finančných prostriedkov v čiastke 92.000,- Sk bez písomného odsúhlasenia 
-	nedodržanie záväzného ukazovateľa -  položka mzdové prostriedky.  
Z vykonanej kontroly bol vyhotovený protokol, ktorý bol prerokovaný so zodpovednými zamestnancami organizácie. V zmysle záverov prerokovania prijal riaditeľ Kultúrnych zariadení Petržalky päť opatrení na nápravu a odstránenie nedostatkov zistených pri výkone kontroly. Plnenie prijatých opatrení bude predmetom osobitnej kontroly, po uplynutí termínov na odstránenie nedostatkov, stanovených riaditeľom Kultúrnych zariadení Petržalky. 
Správa z kontroly správnosti ročnej účtovnej závierky za rok 2007 v Kultúrnych zariadeniach Petržalky, Rovniankova č. 3, Bratislava bola predložená na rokovanie Miestneho zastupiteľstva mestskej časti Bratislava-Petržalka dňa 30. septembra 2008, ako materiál číslo 223/2008.

Tematická kontrola evidencie majetku a používania služobných motorových vozidiel  Dobrovoľného verejného požiarneho zboru Petržalka za rok 2007

Na základe „Príkazu miestneho kontrolóra č. 7/2008 zo dňa 30. apríla 2008“ bola v čase od 6. mája 2008 do 23. mája 2008 vykonaná tematická kontrola evidencie majetku a používania služobných motorových vozidiel Dobrovoľného verejného požiarneho zboru Petržalka za rok 2007. 
Cieľom kontroly bolo zistiť stav a spôsob evidencie majetku zakúpeného pre Dobrovoľný verejný požiarny zbor Petržalka a či sa pri používaní požiarnej techniky, plnením úloh súvisiacich so zabezpečením akcieschopnosti a prevádzkyschopnosti požiarnej techniky a ostatných prostriedkov požiarnej ochrany, pri vykonávaní ich údržby, opráv a kontroly, ako aj pri vedení dokumentácie a evidencie o ich prevádzke dodržiavali platné právne predpisy a interné normatívne akty. Ďalším cieľom kontroly bola vecná a formálna správnosť predložených dokladov používaných v tejto problematike.
Pri vykonanej tematickej kontrole evidencie majetku a používania služobných motorových vozidiel Dobrovoľného verejného požiarneho zboru Petržalka za rok 2007 bolo zistené, že evidencia majetku,  doklady súvisiace s prevádzkou  služobných motorových vozidiel a požiarnej techniky a s finančnými prostriedkami určenými na zabezpečenie prevádzky v roku 2007 je vedená v súlade s platnými právnymi predpismi a internými smernicami vydanými na ich vykonanie.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam.
Správa z tematickej kontroly evidencie majetku a používania služobných motorových vozidiel za rok 2007 Dobrovoľného verejného požiarneho zboru Petržalka bola predložená na rokovanie Miestneho zastupiteľstva mestskej časti Bratislava-Petržalka dňa 1. júla 2008, ako materiál číslo 191/2008.

Kontrola vybavovania sťažností a petícií za obdobie od 1.1.2008 do 30.6.2008 príslušnými oddeleniami Miestneho úradu mestskej časti Bratislava-Petržalka

Na základe „Príkazu miestneho kontrolóra č. 10/2008 zo dňa 7. júla 2008“ bola v čase od 07. júla 2008 do 30. júla 2008 vykonaná kontrola vybavovania sťažností a petícií za obdobie od 1.1.2008 do 30.6.2008 príslušnými oddeleniami Miestneho úradu mestskej časti Bratislava-Petržalka.
Cieľom kontroly bolo zistiť, či jednotliví zodpovední zamestnanci  Miestneho úradu mestskej časti Bratislava-Petržalka postupovali pri vybavovaní sťažností a petícií v súlade s príslušnými ustanoveniami zákona č. 152/1998 Z.z. o sťažnostiach a zákona č. 85/1990 Z.z. o petičnom práve, v znení zákona č. 242/1998 Z.z. a „Zásadami konania o sťažnostiach a petíciách“ schválenými uznesením Miestneho zastupiteľstva mestskej časti Bratislava-Petržalka č. 17 dňa 23. marca 1999.
V hodnotenom období bolo na Miestnom úrade mestskej časti Bratislava-Petržalka zaevidovaných 63 sťažností a 4 petície. Kontrolou bolo zistené, že sťažnostiam a petíciám bola  venovaná náležitá pozornosť v súlade s príslušnými ustanoveniami platných zákonov. Pri vykonanej kontrole bolo zistené, že PC program, v ktorom je vedená centrálna evidencia sťažností a petícií je vecne nesprávny. Počítačovú zostavu sťažností a petícií nie je možné vytlačiť a zamestnankyňa zodpovedná za vedenie centrálnej evidencie nemôže v programe zadať termín skutočného vybavenia jednotlivých sťažností. Na základe uvedených skutočností bolo odporučené dopracovať centrálnu evidenciu sťažností a petícií a novelizovať „Zásady konania o sťažnostiach a petíciách“ schválené Miestnym zastupiteľstvom Mestskej časti Bratislava-Petržalka v roku 1999.   
Vzhľadom na skutočnosť, že pri kontrole neboli zistené nedostatky a porušenie právnych predpisov bol o jej výsledku vyhotovený záznam.
Správa z  kontroly vybavovania sťažností a petícií za obdobie od 1.1.2008 do 30.6.2008 príslušnými oddeleniami Miestneho úradu mestskej časti Bratislava-Petržalka bola predložená na rokovanie Miestneho zastupiteľstva mestskej časti Bratislava-Petržalka dňa 28. októbra 2008, ako materiál číslo 241/2008.

Kontrola prenajímania nevyužívaných nebytových priestorov v objektoch rozpočtovej organizácie Kultúrne zariadenia Petržalky, Rovniankova č. 3, Bratislava

Na základe „Príkazu miestneho kontrolóra č. 13/2008 zo dňa 20. augusta 2008“ bola v čase od 22. augusta 2008 do 25. septembra 2008 vykonaná kontrola prenajímania nevyužívaných nebytových priestorov v objektoch rozpočtovej organizácie Kultúrne zariadenia Petržalky, Rovniankova č. 3, Bratislava.
Cieľom kontroly bolo zistiť v akom rozsahu Kultúrne zariadenia Petržalky prenajímajú nevyužívané nebytové priestory vo vlastných objektoch a či postupujú pri uzatváraní zmlúv o nájme nebytových priestorov a pri plnení zmluvných vzťahov vyplývajúcich z týchto zmlúv v súlade s platnou právnou úpravou. Ďalším cieľom kontroly bola vecná a formálna správnosť zmlúv o nájme  nebytových priestorov a účtovných dokladov a účtovných operácií, ktoré vyplývajú z týchto zmluvných vzťahov, ako aj dodržiavanie súvisiacich právnych predpisov a interných normatívnych aktov.
Pri výkone kontroly prenajímania nevyužívaných nebytových priestorov v objektoch rozpočtovej organizácie Kultúrne zariadenia Petržalky boli zistené tieto skutočnosti, ktoré sú v rozpore s právnymi normami : 
-	porušenie zákona č. 116/1990 Zb. o nájme a podnájme nebytových priestorov v znení neskorších predpisov v podstatných náležitostiach zmluvných vzťahov, pretože nájom nebytových priestorov je v zmysle citovaného právneho predpisu viazaný len na zmluvné strany a je neprenosný na iné právnické alebo fyzické osoby, 
-	nedodržanie ustanovenia  §17, ods. 1, písmeno c)  VZN Mestskej časti Bratislava-Petržalka  č. 3/1994 zo 7. februára 1994 o hospodárení s majetkom, pretože  prenájom nehnuteľného majetku nad dobu dlhšiu  ako 5 rokov vrátane každého jeho predlženia nad túto dobu okrem bytov schvaľuje Miestne zastupiteľstvo mestskej časti Bratislava-Petržalka,
-	nerešpektovanie taxatívne stanovených podmienok, (vo výmere a stanovenej minimálnej výške ročného nájomného za každý m2  podľa bode d) v zmysle Zásad a postupu pri prenájmoch nebytových priestorov, ktoré boli schválené v Miestnej rade mestskej časti Bratislava-Petržalka dňa 12. júna 2007 uznesením č. 50), uvedených v písomnom súhlase starostu na uzatvorenie nájomnej zmluvy.
Z vykonanej kontroly bol vyhotovený protokol, ktorý bol prerokovaný so zodpovednými zamestnancami organizácie. 
Správa z kontroly prenajímania nevyužívaných nebytových priestorov v objektoch rozpočtovej organizácie Kultúrne zariadenia Petržalky bola predložená na rokovanie Miestneho zastupiteľstva  mestskej časti Bratislava-Petržalka dňa 16. decembra 2008, ako materiál číslo 270/2008.

Kontrola zabezpečenia vymáhania pohľadávok Bytovým podnikom Petržalka, s.r.o., Haanova č. 10, Bratislava

Na základe „Príkazu miestneho kontrolóra č. 14/2008 zo dňa 22. augusta 2008“ bola v čase od 25. augusta 2008 do 18. septembra 2008 vykonaná kontrola zabezpečenia vymáhania pohľadávok Bytovým podnikom Petržalka, s.r.o., Haanova č. 10, Bratislava. 
Cieľom vykonanej kontroly bolo zistiť ako sú zabezpečené a vymáhané pohľadávky za nájomné a služby spojené s užívaním obecných bytov a bytov v osobnom vlastníctve,  ktoré spravuje Bytový podnik Petržalka, s.r.o..  
Vykonanou kontrolou zabezpečenia vymáhania pohľadávok Bytovým podnikom Petržalka, s.r.o. bolo zistené, že za obdobie od 01.01.2008 do 30.06.2008 bolo z evidovaných pohľadávok uhradených celkom 15.972.659,00 Sk, z toho istina vo výške 13.670.802,00 Sk a poplatky z omeškania v čiastke 2.301.857,00 Sk. Ďalej bolo zistené, že náhodne vybrané kontrolované nedoplatky za obecné byty i byty v osobnom vlastníctve spravované Bytovým podnikom Petržalka, s.r.o. sú zabezpečené. Ich zabezpečenie je v rôznom štádiu vybavovania (platobné rozkazy, exekučné konanie).V súvislosti s kontrolou postúpenia pohľadávok na exekučné vymáhanie bolo zistené, že exekútorom boli v kontrolovanom období odstúpené na vymáhanie pohľadávky z rokov 1997 až 2001 (pohľadávky vymáhané za zrušenú príspevkovú organizáciu Bytový podnik Petržalka, Haanova č. , Bratislava).     
Vzhľadom na skutočnosť, že pri kontrole nebolo zistené porušenie právnych predpisov a ani iné vecné nedostatky bol o jej výsledku vyhotovený záznam. Vzhľadom na dlhé lehoty v procese vymáhania pohľadávok, bolo štatutárom spoločnosti odporučené odstrániť prieťahy v tomto konaní.
Správa z kontroly zabezpečenia vymáhania pohľadávok Bytovým podnikom Petržalka, s.r.o., bola predložená na rokovanie Miestneho zastupiteľstva mestskej časti Bratislava-Petržalka dňa 16. decembra 2008, ako materiál číslo 272/2008.

Kontrola vyhotovenia ročného vyúčtovania nájomného a služieb spojených s užívaním bytov za rok 2007 v Bytovom podniku Petržalka, s.r.o., Haanova č. 10, Bratislava

Na základe „Príkazu miestneho kontrolóra č. 12/2008 zo dňa 4. augusta 2008 a č. 15/2008 zo dňa 7. októbra 2008“  bola v čase od 4. augusta 2008 do 28. augusta 2008 a od 8. októbra 2008 do 27. októbra 2008 vykonaná kontrola vyhotovenia ročného vyúčtovania nájomného a služieb spojených s užívaním bytov za rok 2007 v Bytovom podniku Petržalka, s.r.o., Haanova č. 10, Bratislava.
Cieľom vykonanej kontroly bolo zistiť, či Bytový podnik Petržalka, s.r.o. pri vyhotovení vyúčtovania za rok 2007 postupoval v zmysle platných právnych predpisov, a to najmä v súlade s príslušnými ustanoveniami zákona č. 182/1993 Z.z., o vlastníctve bytov a nebytových priestorov v znení neskorších zmien a doplnkov a Vyhláškou Úradu pre reguláciu sieťových odvetví č. 630 z 20. decembra 2005, ktorou sa ustanovuje teplota teplej úžitkovej vody na odbernom mieste, pravidlá rozpočítavania množstva tepla dodaného na prípravu teplej úžitkovej vody a rozpočítavania množstva dodaného tepla.
Kontrolou vyhotovenia ročného vyúčtovania nájomného a služieb spojených s užívaním bytov za rok 2007 v Bytovom podniku Petržalka, s.r.o. bolo zistené:
-	vyúčtovanie  obecných bytov v správe Bytového podniku Petržalka, s.r.o. vyhotovené po zákonom stanovenom termíne v dvoch objektoch  (Rovniankova č. 13-15 a Ľubovnianska č. 5 - 7),
-	vyúčtovanie kontrolovaných obecných bytov v inej správe vyhotovené po zákonom stanovenom termíne v šiestich objektoch (Andrusovova č. 6, Bzovícka č. 10-12, Holíčska č. 32-42, Krásnohorská č. 13-15, Rovniankova č. 5-7, Ševčenkova č. 1-5),
-	vyúčtovanie kontrolovaných bytov vlastníkov v správe Bytového podniku Petržalka, s.r.o. vyhotovené po zákonom stanovenom termíne v 8 bytových domoch (Haanova č. 3, Lachova č. 8, Lachova č. 25,  Ľubovnianska č. 7, Medveďovej č. 18,  Medveďovej č. 34, Rovniankova č. 15,  Topoľčianska č. 12),
-	neuplatnenie zákonnej sankcie – neuhradenie poplatku za výkon správy v prípadoch oneskoreného doručenia podkladov k vyhotoveniu vyúčtovania obecných bytov iným správcom spravujúcim obecné byty. 
Uvedeným konaním nebolo Bytovým podnikom Petržalka, s.r.o. pri vyhotovení vyúčtovania za rok 2007 pre niektoré obecné byty a byty vlastníkov v jeho správe  dodržané ustanovenie § 8a ods. 2 a 3, zákona NR SR č. 182/1993 Z.z. o vlastníctve bytov a nebytových priestorov v znení neskorších zmien a doplnkov.
Z vykonanej kontroly bol vyhotovený protokol, ktorý bol prerokovaný so zodpovednými zamestnancami organizácie. Správa z kontroly vyhotovenia ročného vyúčtovania nájomného a služieb spojených s užívaním bytov za rok 2007 v Bytovom podniku Petržalka, s.r.o., bola predložená na rokovanie Miestneho zastupiteľstva mestskej časti Bratislava-Petržalka da 25. novembra 2008, ako materiál číslo 254/2008.

Kontrola účtovnej evidencie nákladov v Bytovom podniku Petržalka, s.r.o., Haanova č. 10, Bratislava

Na základe „Príkazu miestneho kontrolóra č. 17/2008 zo dňa 18. novembra 2008“ bola v čase od 18. novembra 2008 do 16. decembra 2008 vykonaná kontrola účtovnej evidencie nákladov v Bytovom podniku Petržalka, s.r.o., Haanova č. 10, Bratislava.
Cieľom vykonanej kontroly bolo zistiť výšku  celkových nákladov, ktoré vznikli Bytovému podniku Petržalka, s.r.o. pri spravovaní obecných bytov a výšku nákladov vynaložených na spravovanie bytov v osobnom vlastníctve na základe uzatvorených zmlúv o výkone správy a zistiť, či  príjmy za výkon správcovskej činnosti pokrývajú náklady spoločnosti.  
Vykonanou kontrolou účtovnej evidencie organizácie bol zistený prehľad celkových nákladov a výnosov Bytového podniku Petržalka, s.r.o. za obdobie mesiacov január až september 2008 :                                                         

Obdobie 	Náklady
Celkom	Výnosy
celkom	výsledok
 hospodárenia	

I. štvrťrok 2008	
7.910.080,46	
6.622.085,07	
-1.287.995,39	
 
II. štvrťrok 2008	
5.164.194,00	
6.519.168,18	
1.354.974,18	
 
III. štvrťrok 2008	
5.974.138,15	
5.856.551,66	
- 117.586,49	

I. – III. štvrťrok 2008	
19.048.412,61	
18.997.804,91		

Výsledok hospodárenia (strata)	
		
- 50.607,70	
Na základe vykonanej kontroly účtovania nákladov a uvedeného tabuľkového prehľadu nákladov a výnosov možno konštatovať, že Bytový podnik Petržalka, s.r.o. ku dňu 30.9.2008 vykazoval výsledok hospodárenia - stratu v celkovej finančnej čiastke - 50.607,70 Sk, čiže prijaté tržby  nepokryli celkové náklady zúčtované za spravovanie bytov Bytovým podnikom Petržalka, s.r.o. v kontrolovanom období. 
Vzhľadom na skutočnosť, že pri kontrole nebolo zistené porušenie právnych predpisov bol o jej výsledku vyhotovený záznam. Správa z kontroly účtovnej evidencie nákladov v Bytovom podniku Petržalka, s.r.o., bola predložená na rokovanie Miestneho zastupiteľstva mestskej časti Bratislava-Petržalka dňa 3. februára 2009, ako materiál číslo 290/2009.

Tematické a mimoriadne kontroly ak o to požiada miestne zastupiteľstvo v súlade s § 18f, ods. 1, písm. h), zákona č. 369/1990 Zb., o obecnom zriadení v znení neskorších zmien a doplnkov. 

Na základe „Príkazu  miestneho kontrolóra č. 9/2008 zo dňa 5. septembra 2008“ bola v čase od 5. septembra 2008 do 26. septembra 2008 vykonaná mimoriadna kontrola  evidencie a používania finančných prostriedkov osobitného príjemcu  ktorým je na základe súdneho rozhodnutia, za občana Petržalky, Mestská časť Bratislava-Petržalka.
Cieľom kontroly bolo zistiť, či postup oddelenia sociálnych vecí Miestneho úradu mestskej časti Bratislava-Petržalka pri evidovaní a používaní finančných prostriedkov osobitného príjemcu, ktorým je na základe súdneho rozhodnutia Mestská časť Bratislava-Petržalka bol v súlade so všeobecne záväznými právnymi predpismi a internými normatívnymi aktmi vydanými na ich vykonanie.  
Vykonanou mimoriadnou kontrolou na oddelení sociálnych vecí Miestneho úradu mestskej časti Bratislava-Petržalka, ktoré v súlade s „Organizačným poriadkom miestneho úradu“ zabezpečuje starostlivosť o nesvojprávnych občanov, boli pri  plnení tejto úlohy zistené skutočnosti, ktoré sú v rozpore s právnymi normami :  
-	poverená opatrovníčka si neplnila súdom stanovenú povinnosť  podávať správu o výkone funkcie opatrovníka príslušnému súdu v súdom stanovených termínoch. Túto povinnosť si poverená opatrovníčka splnila až na základe písomného upozornenie Okresného súdu Bratislava V dňa 25.06.2008,
-	predložená spisová agenda bola vedená v rozpore so všetkými platnými právnymi ako aj zvykovými normami pre danú oblasť, (nebola vecne preukázateľná, túto skutočnosť  dokumentoval zistený rozdiel medzi príjmami, výdavkami a peniazmi v hotovosti, ale aj rozdiely medzi skutočnosťami zistenými pri výkone kontroly a vyúčtovaním predloženým bývalou poverenou opatrovníčkou),
-	spisová agenda, ktorá nesie znaky účtovnej evidencie bola vedená v rozpore s platnými právnymi normami pre danú oblasť (jednotlivé účtovné doklady neboli riadne evidované a nebol vedený prehľad príjmov a výdavkov). 
Z vykonanej kontroly bol vyhotovený protokol, ktorý bol prerokovaný so prednostom  Miestneho úradu mestskej časti Bratislava-Petržalka  a vedúcou oddelenia sociálnych veci. V zmysle záverov prerokovania protokolu prijal prednosta miestneho úradu konkrétne opatrenia na nápravu a odstránenie nedostatkov zistených pri výkone kontroly. Plnenie prijatých opatrení bude predmetom osobitnej kontroly.
Správa z mimoriadnej kontroly  evidencie a používania finančných prostriedkov osobitného príjemcu,  ktorým je na základe súdneho rozhodnutia, za občana Petržalky, Mestská časť Bratislava-Petržalka bola predložená na rokovanie Miestneho zastupiteľstva  mestskej časti Bratislava-Petržalka dňa 28. októbra 2008, ako materiál číslo 242/2008.

Okrem vyššie uvedených kontrolných akcií  riešil miestny kontrolór a útvar  miestneho kontrolóra  v priebehu roku 2008 tieto podania občanov mestskej časti:

Podanie občana Petržalky adresované dňa 14. januára 2008 miestnemu kontrolórovi elektronickou poštou (e-mailom) vo veci otváracích hodín baru Avalon klub 3 na Zadunajskej ulici 10 v Bratislave. Podnet bol prešetrený v súčinnosti s referátom podnikateľských činností oddelenia nakladania s majetkom Miestneho úradu mestskej časti Bratislava-Petržalka a na základe zistených skutočnosti bola občanovi starostom zaslaná písomná odpoveď.
Písomnú sťažnosť občianky Petržalky adresovanú dňa 15. januára 2008 miestnemu kontrolórovi na postup oddelenia územného konania a stavebného poriadku Miestneho úradu mestskej časti Bratislava-Petržalka, vo veci povolenia stavby ateliéru na pozemku v k.ú. Petržalka. Po oboznámení sa so skutkovým stavom v danej veci bola písomná sťažnosť odstúpená prednostovi Miestneho úradu mestskej časti Bratislava-Petržalka, ktorý je vecné príslušný na jej vybavenie v súlade s § 11, zákona č. 152/1999 Z.z.
Podanie občana Petržalky adresované dňa 25. marca 2008 miestnemu kontrolórovi listom v ktorom žiadal preveriť postup zamestnancov Miestneho úradu Bratislava-Petržalka vo veci doručenej sťažnosti týkajúcej sa porušovania zásad občianského spolunažívania zo dňa 26. februára 2006. Po preštudovaní vecnej stránky predložených materiálov a oboznámení sa so skutkovým stavom  danej veci bola občanovi zaslaná písomná odpoveď, pričom mu bolo oznámené, že jeho podanie je účelové a zavádzajúce a bolo mu doporučené, že v prípade ak nie je spokojný s riešením jeho sporu, aby si uplatnil svoje právo a domáhal sa právnej ochrany na miestne a vecne príslušnom súde.
Anonymné podanie občana Petržalky adresované dňa 3. mája 2008 miestnemu kontrolórovi elektronickou poštou (e-mailom) vo veci nekosenia zaburinených plôch v mestskej časti. Podnet bol prešetrený v súčinnosti s oddelením životného prostredia Miestneho úradu mestskej časti Bratislava-Petržalka a na základe zistených skutočnosti bola občanovi zaslaná písomná odpoveď, pričom mu bolo oznámené, že mestská časť na uvedených plochách údržbu zelene nezabezpečuje, ale po zistení vlastníka príslušného pozemku bude tento písomné vyzvaný, aby zaburinené plochy pokosil, vyčistil a následne udržiaval v takom stave, aby nedochádzalo k porušovaniu všeobecne záväzných nariadení.
Písomnú sťažnosť občianky Petržalky adresovanú dňa 21. mája 2008 miestnemu kontrolórovi listom vo veci stavby plotu na Zadunajskej ulici v Bratislave z bezpečnostného a estetického dôvodu. Sťažnosť bola prešetrená v súčinnosti s oddelením  územného konania a stavebného poriadku a oddelením územného rozvoja a dopravy Miestneho úradu mestskej časti Bratislava-Petržalka. Po preštudovaní predložených materiálov a oboznámení sa so skutkovým stavom  danej veci bola občianke zaslaná písomná odpoveď, pričom jej bolo oznámené, že jej sťažnosť je opodstatnená a zároveň bola informovaná o postupe samosprávy pri odstránení protiprávneho stavu.
Podanie občana Petržalky adresované dňa 29. mája 2008 miestnemu kontrolórovi telefonicky vo veci rozkopávky na Smolenickej ul. č.1. Podnet bol prešetrený v súčinnosti s  oddelenia územného rozvoja a dopravy Miestneho úradu mestskej časti Bratislava-Petržalka a na základe zistených skutočností boli občianke telefonicky vysvetlené dôvody predlženia rozkopávky pred vchodom a termín jej odstránenia. K uvedenej informácii nemala dotyčná námietky a ani nežiadala o doplňujúce informácie.  
Podanie zástupcov vlastníkov bytového domu v Petržalke adresované dňa 13. mája 2008 miestnemu kontrolórovi listom vo veci vyhotovenia rozúčtovania nákladov za služby spojené s užívaním bytového domu za rok 2007. Po oboznámení sa so skutkovým stavom v danej veci bolo písomné podanie odstúpené vedúcej bytového oddelenia,  ktorá je  vecné príslušná na jej priame vybavenie, o čom bola zástupcom vlastníkov zaslaná písomná informácia.
Podanie občana Petržalky adresované dňa 19. novembra 2008 miestnemu kontrolórovi listom vo veci osadenia tabule „Zákaz vodenia psov“ v parčíku medzi obytnými domami na Gercenovej ulici. Podnet bol prešetrený v súčinnosti s oddelením životného prostredia Miestneho úradu mestskej časti Bratislava-Petržalka a na základe zistených skutočností bola občanovi zaslaná písomná odpoveď, pričom mu bolo oznámené, že po dodaní objednaných tabúľ bude táto osadená v požadovanom priestore do 20. decembra 2008.
Všetky tieto podania boli po ich prešetrení  vybavené v zákonom stanovenej lehote.

V  roku 2008 miestny kontrolór vypracoval a predložil miestnemu zastupiteľstvu mestskej časti:
•	podľa § 18f, ods. 1, písm. c), zákona č. 369/1990 Zb., o obecnom zriadení v znení neskorších zmien a doplnkov „Odborné stanovisko k „Návrhu rozpočtu Mestskej časti Bratislava–Petržalka na roky 2009-2011“  pred jeho schválením, 
•	podľa § 18f, ods. 1, písm. c), zákona č. 369/1990 Zb., o obecnom zriadení v znení neskorších zmien a doplnkov, Odborné stanovisko k“ Návrhu záverečného účtu za rok 2007 Mestskej časti Bratislava-Petržalka“  pred jeho schválením,
•	podľa § 18f, ods. 1, písm. e), zákona č. 369/1990 Zb., o obecnom zriadení v znení neskorších zmien a doplnkov, „Správu miestneho kontrolóra o výsledkoch kontrolnej činnosti za rok 2007“,  
•	podľa § 18f, ods. 1, písm. b), zákona č. 369/1990 Zb., o obecnom zriadení v znení neskorších zmien a doplnkov, Návrh plánu kontrolnej činnosti útvaru miestneho kontrolóra Mestskej časti Bratislava–Petržalka na obdobie od 01. júla do 31. decembra 2008 a Návrh plánu kontrolnej činnosti útvaru miestneho kontrolóra mestskej časti Bratislava–Petržalka na obdobie od 01. januára do 30. júna 2009. 

Záver:
Kontrolná činnosť v roku 2008 bola vykonávaná v súlade s pravidlami kontrolnej činnosti, ktoré stanovuje osobitný zákon (najmä zákon SNR č. 369/1990 Zb., o obecnom zriadení, v znení neskorších predpisov a zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov) a Zásadami kontrolnej činnosti schválenými Miestnym zastupiteľstvom mestskej časti Bratislava-Petržalka na základe polročne schvaľovaného plánu.
V roku 2008 bolo vykonaných celkom 16 kontrol z toho bolo 13 kontrol zameraných na kontrolu hospodárnosti, efektívnosti a účelnosť použitia verejných prostriedkov a 2 kontroly opatrení prijatých na nápravu nedostatkov zistených kontrolou a odstránenia príčin ich vzniku a 1 kontrola vybavovania sťažnosti a petícii príslušnými oddeleniami Miestneho úradu mestskej časti Bratislava-Petržalka. Opätovné nedostatky pri kontrole opatrení neboli zistené, čo znamená, že prijaté opatrenia štatutármi jednotlivých kontrolovaných subjektov sa plnia a vykonané kontroly splnili svoj účel.
Podľa schválených plánov kontrolnej činnosti malo byť v roku 2008 vykonaných 15 kontrol, z čoho vyplýva, že 1 kontrola bola vykonaná mimoriadne nad rámec plánu, podľa operatívnych požiadaviek Miestneho zastupiteľstva mestskej časti Bratislava-Petržalka.
Z vykonaných 16 kontrolných akcií bolo 10 ukončených v súlade s ustanovením § 21 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a Zásadami kontrolnej činnosti v podmienkach samosprávy Mestskej časti Bratislava-Petržalka čl. 10, záznamom, to znamená, že nebolo zistené porušenie zákonov a všeobecne záväzných nariadení.
6 kontrol bolo ukončených v súlade s ustanovení § 17 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a Zásadami kontrolnej činnosti v podmienkach samosprávy Mestskej časti Bratislava-Petržalka čl. 8, protokolom, nakoľko kontrolované subjekty porušili platne právne predpisy a interne normatívne akty. Vo všetkých týchto prípadoch boli, na základe prerokovanie „Protokolu z kontroly“, štatutármi kontrolovaných subjektov prijaté opatrenia na nápravu nedostatkov zistených kontrolou a odstránenie príčin ich vzniku, ktorých plnenie bude predmetom osobitných kontrol  miestneho kontrolóra a jeho útvaru.
V roku 2008, oproti predchádzajúcemu obdobiu stúpol celkový počet vykonaných kontrol o 4 kontroly, avšak klesol počet kontrol z  50% na 37%, pri ktorých bolo zistené porušenie zákonov a všeobecne záväzných nariadení. Na túto skutočnosť má nezanedbateľný vplyv nielen skvalitnenie manažmentu riadenia a vedenia jednotlivých subjektov v podmienkach samosprávy Mestskej časti Bratislava-Petržalka v uplynulom období, ale aj zameranie kontrolnej činnosti miestneho kontrolóra a jeho útvaru v danom období na kontrolu hospodárnosti, efektívnosti a účelnosť použitia verejných prostriedkov Mestskej časti Bratislava-Petržalka a dodržiavania platných právnych predpisov a interných normatívnych aktov.